รบกวนถามคุณค่ะ ทานยาแก้อักเสบ dicloxacillin ร่วมกับยาคุมกำเนิด ตั้งแต่วันที่7ตุลาคม แล้วมีเพศสัมพันธ์กับสามีวันที่23ตุลาคมค่ะเป็นช่วงที่ทานเม็ดแป้งเม็ดแรก จนวันนี้ประจำเดือนยังไม่มาค่ะ มีโอกาสที่จะตั้งท้องได้มั้ยคะ พอประจำเดือนไม่มาตอนนี้เลยยังไม่ได้กินยาคุมแผงใหม่ค่ะ ตรวจตั้งครรภ์เมื่อวานผลคือไม่ท้องค่ะ แบบนี้คือไม่ท้องแน่นอนมั้ยคะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยยาคุมกำเนิดเป็นยาที่สามารถทำปฏิกิริยากับยาอื่นๆได้อีกหลายชนิด และอาจมีผลทำให้ระดับยาคุมกำเนิดลดลงได้ แต่อย่างไรก็ตามจากการสืบค้นข้อมูลของแพทย์ ยาปฎิชีวนะ dicloxacillin แทบจะไม่มีผลต่อปริมาณของยาคุมกำเนิดดังนั้นหากได้กินยาคุมกำเนิดต่อเนื่องทุกวันจนหมดแผง โอกาสตั้งครรภ์มีได้น้อยมาก ประจำเดือนควรจะมาภายใน 7 วันที่กินเม็ดแป้ง หากประจำเดือนยังไม่มา สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันที่รพ.อีกครั้ง ถ้าไม่ตั้งครรภ์จริงๆนั้น สามารถที่จะเริ่มยาคุมแผงต่อไปได้เลย โดยไม่ต้องรอให้ประจำเดือนมาค่ะ